टोक्यो, जापान 1990
ठीक है, अब सोने का समय हो गया है।
काफ़ी देर हो चुकी है।
- तुम कम्बल में ठीक से लिपटी हुई हो? - हाँ।
ठीक है। अपनी आँखें बंद करो और सपनों को आने दो।
मुझे नींद नहीं आ रही है, डैडी।
क्या आप बस मुझसे थोड़ी देर और बात कर सकते हैं?
हे, तुम्हें वह गाना "फ़ुरुसाटो" याद है
जो मेरी माँ मेरे लिए गाया करती थीं, जब भी मुझे नींद नहीं आती थी?
आपने तो कहा था कि वह गाना वह तब गाती थीं जब उन्हें जापान की याद आती थी।
हाँ, लेकिन ज़रूरत पड़ने पर उस गाने से हम दोनों को शांति मिलती थी।
डॉ. रैंडा?
वे आपका इंतज़ार कर रहे हैं।
डैडी? आप सुन रहे हैं? आपने गाना बंद क्यों कर दिया?
माफ़ करना, मुझे जाना होगा, बच्चे।
लेकिन गाना तो अभी ख़त्म नहीं हुआ है।
हाँ। लेकिन अब तुम्हें इंतज़ार रहेगा कि हम अगली बार गाना कब गाएँगे।
आप घर कब आएँगे, डैडी?
मैं बहुत जल्द घर आ जाऊँगा, तुम्हें पता भी नहीं चलेगा।
प्यार तुम्हें।
आपको भी प्यार, डैडी।
हिरोशी…
अपने बेटे से मिलो।
वैसा तो नहीं हुआ जैसा तुम चाहते थे…
मुझे पता है…
मैंने ऐसा कभी नहीं कहा…
यह बस…
मुझे लगता था कि हम दोनों एक दूसरे के लिए काफ़ी हैं।
मैंने इसका नाम तुम्हारे पिता के नाम पर रखने का सोचा था…
विलियम।
हम इसे बिल कह सकते हैं।
यह मेरे सौतेले पिता का नाम था।
मेरे पिता का नाम था…
केन्तारो।
सब ठीक है, केन्तारो।
मैं यहीं हूँ।
"गॉडज़िला" किरदार पर आधारित
मॉनार्क : लेगसी ऑफ़ मॉन्सटर्स
हिरोशी।
रुको।
हिरोशी।
प्लीज़। मुझे तुमसे बात करनी है।
हमारे पास समय नहीं है।
अगर टाइटन सैंटा सोलेदाद की तरफ़ जा रहा है,
हमें वहाँ पहुँचकर उसे वापस उसी जगह भेजने का कोई तरीक़ा ढूँढना होगा जहाँ से वह आया है।
प्लीज़। मुझे वह ख़त देखने दो।
ज़रूर।
इसे पढ़ने के लिए माफ़ी चाहता हूँ।
यह आपकी और अंकल ली की…
…अमानत है।
मुझे अपनी बात समझाने तो दो।
आपको मुझे कोई सफ़ाई देने की ज़रूरत नहीं है।
यह आपका निजी मामला है।
वह सिर्फ़ एक बार की ग़लती थी।
सच में?
यह ख़त तो "ग़लती" नहीं लग रहा है।
- "मैं तुमसे प्यार करती हूँ, ली।" - चुप करो।
- "और हमेशा करूँगी।" - चुप करो।
"किसी और जन्म में, शायद हम साथ रह सकते हैं। तुम्हारी के।"
मुझे पता है इसमें क्या लिखा है।
और बिल रैंडा को भी पता था।
यह ख़त उनकी चीज़ों के साथ रखा था।
उन्हें पता था कि आपने उन्हें धोखा दिया था।
और आपके धोखे की वजह से ही वह दूर चले गए।
मैं यह नहीं मानती।
वह ऐसा इंसान नहीं था।
बिली तुमसे प्यार करता था।
वह तुम्हारे लिए सबसे अच्छा पिता बनना चाहता था।
मुझे तो ऐसा कुछ याद नहीं है।
नहीं। मैं कज़ाख़िस्तान जाते समय उससे बात कर रही थी।
वह कह रहा था कि हम इतने दिनों तक तुमसे कभी दूर नहीं रहे,
और वह तुम्हारे पास वापस घर आने के लिए बहुत बेताब था।
यह दो महीने पहले की बात थी।
आपके दुःख के लिए मेरी संवेदनाएँ।
लेकिन आपका दूसरा सच्चा प्यार तो अभी भी आपके पास है।
सैंटा सोलेदाद दक्षिणी चिली
जब तुमने "फ़ील्डवर्क" कहा, मुझे नहीं पता था कि तुम इतनी दूर आने की बात कर रही थीं।
यह जगह हमने नहीं चुनी।
टाइटन ने चुनी है।
- शुक्रिया। - शुक्रिया।
एपैक्स साइबरनेटिक्स के सभी कर्मचारी, ध्यान दें,
टाइटन के यहाँ आने में 13 घंटे बाक़ी हैं।
स्तर दो की चेतावनी जारी की जाती है।
क्या तुम्हें अपने फ़ैसले पर शक हो रहा है?
तुम्हें नहीं हो रहा?
क्या तुम्हें वाक़ई लगता है कि मेरा कोड इसका हल है?
हाँ। मुझे यही लगता है, कोरा।
वह कोई छोटा-मोटा लीफ़विंग नहीं है जिसे तुम अपनी बाँह पर बिठाकर मूँगफली खिला सको।
क्या तुम्हें सच में लगता है कि हम उस चीज़ को क़ाबू कर पाएँगे?
हाँ।
अब, ध्यान रहे कि तुम्हारी कोडिंग इतनी अच्छी हो कि हम टाइटन एक्स पर पूरा नियंत्रण रख सकें।
कोई दबाव नहीं। मैं तुम्हारे ही भरोसे हूँ।
तुम्हें नाराज़ होने का पूरा हक़ है।
लेकिन क्या मैं तुमसे कुछ पूछ सकता हूँ?
एक ऐसी ज़िंदगी जीने से तुम्हें
क्या फ़ायदा हो रहा है जिसमें तुम्हें अतीत को बदलने की चाह ने इतना जकड़ रखा है
कि तुम ख़ुद को एक बेहतर भविष्य बनाने का मौक़ा ही नहीं दे पा रहे हो?
मेरा मतलब, कभी ना कभी,
तुम्हें सबको उनकी की गई ग़लतियों के लिए दोष देना छोड़ना होगा
और अपनी ख़ुद की ज़िंदगी बनानी शुरू करनी होगी।
आप मुझसे क्या उम्मीद करते हैं?
बस दिखावा करने लगूँ जैसे कभी कुछ हुआ ही ना हो?
नहीं, बेशक नहीं।
आपके लिए तो वह सुविधाजनक होगा, है ना?
मैं यह बात तुमसे अपने नहीं, बल्कि तुम्हारे फ़ायदे के लिए कह रहा हूँ, हीरो।
और केको और तुम्हारे बच्चों के फ़ायदे के लिए।
तुम्हें तुम्हारी माँ वापस मिल गई, हीरो।
तुम उसे वापस लेकर आए।
क्या तुम वाक़ई अब उसे ख़ुद से दूर करना चाहते हो?
क्योंकि अगर तुमने ऐसा किया,
तो तुम दुनिया की सबसे दिलचस्प,
निडर और ख़ास इंसानों में से एक को जानने का मौक़ा गँवा दोगे।
सिर्फ़ इसलिए कि तुम इस बात पर नाराज़ हो
कि बहुत समय पहले, उसे बस दो मर्दों से प्यार हो गया था।
मुझे उम्मीद थी कि कम से कम तुम्हें तो इसकी थोड़ी-बहुत समझ ज़रूर होगी।
लो, हमारी सवारी आ गई।
ठीक है।
सब लोग सामान बाँध लो। हवाई जहाज़ आ गया।
निदेशक बैरिस, आप ज़रा मेरी बात तो सुनिए।
बिल्कुल सुनूँगा। अगर तुम मुझे यह समझा सको कि तुम दक्षिण अमेरिका क्यों जा रहे हो
जबकि एपैक्स साइबरनेटिक बता रही है
कि बेरिंग सागर में टाइटन एक्स के होने का स्पष्ट संकेत मिला है।
क्योंकि पिछली बार जब एपैक्स ने हमें बताया था कि उन्हें एक "स्पष्ट संकेत" मिला है,
हमने एक ब्लू व्हेल का पीछा करते-करते आधा प्रशांत महासागर पार कर लिया था।
इसलिए मुझे एपैक्स पर भरोसा नहीं है।
मुझे भी उन पर भरोसा नहीं है। इसीलिए मैं चाहता हूँ कि तुम घटनास्थल पर नज़र रखो।
मैं उन्हें यूँ ही झूठा नहीं कह सकता।
एक विश्वसनीय सूत्र ने पुष्टि की है कि वे…
कि एपैक्स को पता है कि टाइटन एक्स दक्षिणी अमेरिका की तरफ़ जा रहा है।
किस सूत्र ने?
एक बहुत सम्मानीय और गोपनीय ख़बरी ने।
वह कर्नल शॉ है ना?
हद है, टिम। पूरी दुनिया पर ख़तरा मंडरा रहा है।
मुझे पूरी दुनिया से टाइटन के दिखने की सम्भावित ख़बरें मिल रही हैं
और तुम चाहते हो कि मैं एक भगोड़े की बात मानकर अपने एक महत्वपूर्ण सहयोगी को
इस मिशन से हटा लूँ?
नहीं, नहीं। सिर्फ़ शॉ की बात मानकर नहीं। उनके पास सबूत भी हैं।
बिल रैंडा के जर्नल से मिला एक नक़्शा, जो टाइटन के आने-जाने का रास्ता दिखाता है।
ठीक है, मैं अपनी ग़लती सुधारता हूँ।
तो अब मुझे एक भगोड़े और एक मरे हुए पागल इंसान पर भरोसा करना है।
एपैक्स तो करती है और वे यह जानकारी साझा नहीं कर रहे हैं। क्यों नहीं?
देखिए, सर, अगर इस बार हमसे कोई ग़लती हुई, तो नुक़सान बहुत बड़ा होगा।
इस जहाज़ पर सब अच्छे लोग काम कर रहे हैं और हमारे पास ऐसे उपकरण हैं जो मदद कर सकते हैं।
लेकिन अलास्का में इस सबका कोई फ़ायदा नहीं होगा, क्योंकि वहाँ कुछ नहीं है।
इसमें एपैक्स हमारी साझेदार है।
- वाक़ई? - और उनके दोस्त ऊँचे पदों पर बैठे हैं।
तुम्हें समझ में आ रहा है?
ठीक है, देखो।
अगर मैं इसमें तुम्हारा साथ दूँगा, तो फाँसी का फंदा हम दोनों की गर्दन में होगा।
तुम्हारे सूत्र की बात काफ़ी नहीं है, मुझे कुछ पुख़्ता चाहिए, टिम।
मुझे सबूत लाकर दो।
क्या आप उस बारे में बात करना चाहती हैं?
मैं तो तुम्हारे बारे में बात करना चाहूँगी।
तुमने कहा था कि तुम्हें लगता है तुम मदद कर सकती हो।
क्या सैन फ़्रैंसिस्को में तुम्हारे साथ कुछ हुआ था?
शायद मैंने कुछ सुना था।
क्या सुना था?
मैं गोल्डन गेट ब्रिज गई थी और वहाँ थोड़ा स्पंदन हुआ था, जैसे…
पता नहीं, जैसे सागर से किसी गीत की आवाज़ आ रही हो।
तुमने सागर को गाते हुए सुना?
पता है क्या? मैं शराब के नशे में थी।
शायद वह कुछ नहीं था।
ठीक है। पायलट ने बताया कि हम दो घंटे में लैंड करेंगे।
और फिर हम सैंटा सोलेदाद के तट पर जाएँगे।
नाव से।
हमें यह कैसे पता कि टाइटन एक्स वहाँ जा रहा है?
उस द्वीप के लोग एक ऐसा उत्सव मनाते थे,
जो उस टाइटन की वापसी का संकेत देता था।
वे उसे को-काय कहते थे।
और बिली का मानना था कि यह जगह टाइटन के आने-जाने के रास्ते का एक पड़ाव था।
उसका अनुमान था कि टाइटन एक्स लगभग हर 15 साल में फिर यहाँ आएगा।
यह देखने के लिए वह ज़िंदा नहीं रहा कि वह सही था या नहीं,
लेकिन अगर वह सही था, तो टाइटन एक्स 2023 से पहले लौटने वाला नहीं था।
तो, बिल रैंडा को देर हो गई, और हम छह साल पहले पहुँच गए?
ऐसा लगता है कि स्कल आइलैंड पर सुज़ूकी के उपकरण को सक्रिय करके
हमने टाइटन एक्स को जगा दिया है
और समय से पहले उसे ऐक्सिस मुंडी से बाहर निकाल दिया है।
अगर उसने अपनी स्वाभाविक प्रवृत्ति के अनुरूप काम किया,
तो वह उसी रास्ते से जाएगा जिससे वह हमेशा जाता रहा है :
स्कल आइलैंड से सीधा सैंटा सोलेदाद।
आपको क्या लगता है कि अगर वह आ गया, तो एपैक्स क्या करेगी?
टिम ने बताया कि एपैक्स में हमारे ख़बरी से हमें जो ख़ुफ़िया जानकारी मिली है,
उसके अनुसार, शायद वे एक तंत्रिकीय प्रत्यारोपण के ज़रिए टाइटन पर नियंत्रण करने के तरीक़े पर
काम कर रहे हैं।
शायद वह किसी हेलिकॉप्टर या ड्रोन से दागा जाएगा।
लेकिन असली सवाल यह है कि वे इसे दुनिया से छुपा क्यों रहे हैं?
यह उनके बारे में बहुत कुछ बताता है। उनके दो परिवारों का होना।
बचपन में उन्हें अकेला छोड़ दिया गया था।
शायद वह फिर से अकेले रह जाने का जोखिम नहीं उठाना चाहते थे।
तो तुम्हें लगता है कि उन्हें एक अतिरिक्त परिवार की ज़रूरत थी?
एक और परिवार की कभी ज़रूरत पड़ जाए तो?
ख़ुद को रोकना उनके बस में नहीं था। उनके अंदर के इंजीनियर ने उनसे यह करवाया था।
हम में से कोई भी अतिरिक्त नहीं था।
कौन पहले आया, कोई फ़र्क़ नहीं पड़ता। वह हम दोनों को प्यार करते थे।
और हम दोनों को ही छोड़कर चले गए।
जब मैंने उन्हें बताया कि शायद तुम नहीं रहीं, तुमने उनकी हालत नहीं देखी थी।
वह पूरी तरह टूट गए थे। वह पूरे दो साल तक ठीक से सो नहीं पाए।
अब जाकर मैं उन्हें एक सम्पूर्ण इंसान के रूप में देख पा रहा हूँ।
जिसे ख़ुद को हमेशा आधा छुपाए रखने की ज़रूरत नहीं है।
तुमने वह ख़त क्यों सम्भालकर रखा?
मेरे पास तुम्हारी एक वही निशानी बची थी, के।
मैं उसे कभी-कभार बाहर निकालकर देखता था
और ख़ुद को कोसता था कि मैं तुम्हारे लिए और मज़बूती से क्यों नहीं लड़ा।
या अपनी पीठ थपथपाता था कि मैंने कितना नेक काम किया था।
हम इसे कैसे ठीक करें?
हम अतीत को नहीं बदल सकते, के।
और मुझे नहीं लगता कि इस समय हिरोशी हमसे माफ़ी के शब्द सुनने के मूड में है।
भले ही हमें माफ़ी माँगनी चाहिए।
इसे समय पर छोड़ दो।
हैलो, बॉस।
जेसन। तैयारी हो चुकी है?
हो जाएगी। मुझे बस जल्दी से थोड़ी बात करनी है।
ठीक है, जल्दी ही करना।
उत्तरी तट की सुरक्षा जाँच में एक खाड़ी में छुपी एक ज़ॉडिएक नाव मिली है।
वे मेरी उम्मीद से भी जल्दी यहाँ पहुँच गए।
कोरा के दोस्त।
उनका देर-सवेर यहाँ आना तय था।
तुम क्या चाहती हो मैं क्या करूँ?
जो करना पड़े, करो और ध्यान रहे कि वे हमारे काम में दख़ल न दे पाएँ।
ऐसा ना हो कि उनके पीछे-पीछे मॉनार्क यहाँ आ जाए।
हम सही थे। एपैक्स के लोग यहीं हैं।
ठीक है, हमें मॉनार्क को बताना होगा और उनके यहाँ पहुँचने तक सबकी नज़रों से दूर रहना होगा।
सब लोग कहाँ चले गए?
मॉनार्क के यहाँ आने के बाद वे लोग यहाँ से चले गए।
लगता है हर पल निगरानी में रहना उन्हें पसंद नहीं आया।
और टाइटन यहाँ वापस आता है?
अगर हाल में हमें मिला बिल रैंडा का शोध सही है,
तो टाइटन एक्स के बाहर निकल आने की स्थिति में, वह लौटकर सैंटा सोलेदाद ही आएगा।
लेकिन क्यों? क्या करने?
अंडे देने, पेट भरने।
आज रात जब टाइटन आएगा, तो शायद हमें पता चल ही जाएगा।
पहले हथियार वाला ड्रोन छोड़ा जाएगा।
फिर हम टाइटन पर अपना हथियार दागेंगे।
बशर्ते कोई हमें रोकने की कोशिश ना करे।
- तुम क्या बात कर रही हो? - तुम्हारे दोस्त, रैंडा परिवार।
तुम जानती हो कि वे यहाँ हैं।
तुम क्या बात कर रही हो?
मैं वाक़ई तुम्हारी हैरानी पर यक़ीन कर लूँ?
मेरा मतलब, वे पेन्साकोला में मुझे फ़ोन कर रहे थे, पर वह…
क्या? ब्रेंडा, मुझे ऐसे लोगों की ज़रूरत नहीं है जो मुझसे यह कहते रहें
कि यह कितना ख़तरनाक और लापरवाही भरा और बेवक़ूफ़ाना है।
उम्मीद है तुम यह नहीं मानती हो, कोरा।
बेशक मैं यही मानती हूँ।
लेकिन मैं यह भी मानती हूँ कि यह काम करेगा, वरना मैं यहाँ नहीं होती, है ना?
फिर चलो, काम शुरू करते हैं।
टाइटन के यहाँ आने में तीन घंटे बाक़ी हैं…
देखो। वह आउटपोस्ट पहले यहाँ नहीं थी।
वह हमारी ही आउटपोस्ट है।
लगता नहीं कि काफ़ी समय से यहाँ कोई मौजूद है।
- तुम देखना चाहोगी? - हाँ।
यहीं रुको। नज़र रखो।
मॉनार्क आउटपोस्ट 27
सन् 1968।
लगता है मॉनार्क ने एक दशक तक टाइटन के वापस आने का इंतज़ार किया,
फिर उन्होंने हार मान ली।
कुछ मिला?
नहीं। काम का तो कुछ नहीं मिला।
मॉनार्क को हार नहीं माननी चाहिए थी, लेकिन उनके पास बिली का जर्नल नहीं था।
बिली यहाँ आया था।
वह वापस आया था।
यह तुम्हारा बनाया चित्र है, हिरोशी।
ठीक है।
हे। हे।
हिरोशी।
उस ख़त में मैंने जो लिखा था…
- हमें उस बारे में बात करने की ज़रूरत नहीं है। - नहीं। ज़रूरत है।
तुम उस ख़त का जो भी मतलब निकालो,
मैं तुम्हें बताना चाहती हूँ कि मैं तुम्हारे पिता से प्यार करती थी।
पूरे दिल से।
पूरे दिल से तो नहीं।
मैंने बिली के साथ रहना चुना था।
मैं चाहती थी कि हम एक परिवार बनकर रहें।
जब मैंने वह ख़त पढ़ा, मुझे बहुत ग़ुस्सा आया।
आप पर, शॉ पर।
आपने जो डैड के साथ किया, उसके लिए,
और उस वजह से जो उन्होंने मेरे साथ किया, उसके लिए।
लेकिन फिर, आपको पता है मुझे क्या महसूस हुआ?
मुझे राहत महसूस हुई।
मैं हमेशा यह मानता रहा कि वह मेरी वजह से घर छोड़कर चले गए।
कि मैंने ही कुछ ग़लत किया था।
कि मैं उनका अपना ख़ून नहीं था।
कि वह मुझसे सच में प्यार नहीं करते थे।
यह सच नहीं है।
तो, जब मैंने वह ख़त पढ़ा और आख़िरकार यह समझा
कि उन्हें निराश करने वाला मैं नहीं था…
एक तरह से मेरे कंधों से एक बोझ उठ गया।
काश मैं तुम्हारे साथ होती।
अगर मैंने बेवक़ूफ़ी भरे जोखिम ना उठाए होते।
जिस दिन मैं उस रिफ़्ट में गिरी थी…
वह फ़ैसला मेरा था।
वे दोनों उसके ख़िलाफ़ थे।
और मैंने उन्हें राज़ी कर लिया कि रिफ़्ट से नीचे मुझे ही जाना चाहिए।
और उस लापरवाही भरे फ़ैसले की वजह से मैंने अपनी ज़िंदगी के कितने साल गँवा दिए।
जो साल मैं तुम्हारे साथ बिता सकती थी।
एक माँ के रूप में तुम्हारे साथ रह सकती थी।
शायद तब तुम्हें ज़िंदगी भर इस एहसास के साथ नहीं जीना पड़ता कि तुम्हारे अपनों ने तुम्हें छोड़ दिया।
अब मुझे एहसास हो रहा है कि जिन लोगों को मैंने निराश किया था…
उसके पीछे मेरी ही ग़लतियाँ थीं।
आप अपनी ग़लतियाँ स्वीकार कीजिए।
मैं अपनी ग़लतियाँ स्वीकार करूँगा।
- क्या हुआ? - हे, तुम कहाँ हो?
मैं बस अपने परिवार से मिलने जा रहा हूँ।
कुछ काम आ गया है,
और मुझे लगता है कि तुम्हें तुरंत डी.सी. वापस आ जाना चाहिए।
मुझे उनसे मिले हुए एक महीने से भी ज़्यादा हो गया है, ठीक है?
यह ज़रूरी है।
यह भी ज़रूरी है। मैं तुमसे अगले हफ़्ते मिलूँगा।
नहीं, रुको। फ़ोन मत रखना। यहाँ कुछ ऐसा है जो तुम्हें ज़रूर देखना चाहिए।
- बाय, टिम। - पश्चिमी प्रशांत में
एक मछली पकड़ने वाले ट्रॉलर ने जाल खींचा, तो उसमें एक पुराना मॉनार्क बैग निकला।
उस पर स्टेन्सिल में "विलियम रैंडा की सम्पत्ति" लिखा हुआ है।
इसके अंदर फ़ील्ड नोट्स, पुराने नक़्शे, डेटा टेप हैं।
मुमकिन है यह उनकी स्कल आइलैंड की खोजयात्रा से जुड़े हों।
हाँ। मैं एक हफ़्ते में वापस आ जाऊँगा।
एक हफ़्ते में? तुम मज़ाक़ कर रहे हो?
यहाँ हमें एक ख़ज़ाना मिला है। ऐसी चीज़ें जो पहले कभी किसी ने नहीं देखीं।
क्या तुम प्लीज़ इसे सम्भाल सकते हो?
हाँ, लेकिन मैं…
वह तुम्हारे पिता हैं। यहाँ सिर्फ़ तुम ही हो जो उन्हें जानते थे।
मैं उन्हें नहीं जानता था।
मुझे वह ख़ास याद भी नहीं हैं।
मैं… हाँ, मैं…
माफ़ करना, मैं बस…
बात उन रीडिंग्स की है, जो हमें जंजीरा से मिल रही हैं।
इस बैग में जो कुछ है, वह काफ़ी अहम हो सकता है।
मैं बस… माफ़ करना। मुझे बस लगा कि तुम यहाँ होना चाहोगे।
मैं अगली फ़्लाइट से आ रहा हूँ।
सोनार किसी चीज़ के होने का संकेत दे रहा है। दूरी, 1000 मीटर।
वह अचानक आ गया है।
दिशा क्या है? दिशा क्या है?
तीन-दो-शून्य।
वह हमारे पीछे है।
मुझे लगता है वह टाइटन एक्स है। वह सीधा हमारी तरफ़ आ रहा है।
जहाज़ को पूरा दाईं तरफ़ मोड़ दो। हमारी दिशा को दो-दो-शून्य पर ले आओ।
दूरी 500 मीटर और वह पास आता जा रहा है।
चार सौ मीटर।
आ जाओ।
- तीन सौ मीटर। - गोता लगाओ।
दो सौ मीटर और वह पास आता जा रहा है।
हे भगवान।
सौ मीटर। सम्पर्क होने वाला है।
टक्कर के लिए तैयार हो जाओ।
सम्पर्क दक्षिण, दक्षिण-पूर्व दिशा में बढ़ रहा है।
हमसे पाँच मीटर आगे।
सीधा सैंटा सोलेदाद की तरफ़ बढ़ रहा है।
हम समय रहते नहीं पहुँच पाएँगे। हमें शॉ को बताना होगा।
लगभग 16 किलोमीटर की दूरी पर, सीधा हमारी तरफ़ बढ़ रहा है।
ठीक वैसे ही, जैसा बिल रैंडा के नक़्शे ने हमें बताया था।
हाँ, वॉल्टर।
तुम सही थे।
सब कुछ उम्मीद के मुताबिक चल रहा है।
उसकी कोई समस्या नहीं होगी।
मुझे कोरा के कोड पर भरोसा है।
सिनैप्टिक लिंक ज़रूरत के हिसाब से बढ़ जाएगा, हाँ।
और हमारे पास हमारी अवधारणा का प्रमाण होगा।
हाँ। मैं तुम्हें ख़बर देती रहूँगी।
अब ज़्यादा देर नहीं लगेगी।
ड्रोन कर्मीदल, अंतिम ड्रोन जाँच के लिए तैयार हो जाइए।
अगला आगमन 20 मिनट में होगा।
चलो, उस पुरानी बार से अंदर होकर चलते हैं, वहाँ से बेहतर दिखेगा।
अब यहाँ वैसी रौनक नहीं रही।
हमें एपैक्स को रोकना होगा और हमारे पास समय बहुत कम है।
ठीक है। वहाँ उस ड्रोन में सिनैप्टिक लिंक रखा है।
तुम्हें इमारतों के सहारे उसके दोनों तरफ़ लगी वे दो धातु की मशालें दिख रही हैं?
हम ड्रोन के रोटर्स को जाम करने के लिए उनका इस्तेमाल करेंगे।
रुकिए, क्या वह मे है?
निशाना साधने का समय हो गया है, जेसन।
ठीक है, समझ गया।
बॉस ने कहा है कि हम आगे बढ़ें।
हाँ, मैं समझ रही हूँ,
पर अभी नए मॉड्यूल को दोबारा कम्पाइल करना बाक़ी है,
और फिर यह भी सुनिश्चित करना है कि इंटरफ़ेस से प्रक्रिया धीमी ना हो जाए।
यह तो बहुत ज़रूरी लग रहा है।
बात बस इतनी है कि हमें पुष्टि मिल चुकी है कि टाइटन यहाँ आने वाला है।
वह 16 मिनट में हमारे इलाक़े में पहुँच जाएगा,
तो पर्फ़ेक्ट करने के चक्कर में अच्छे काम को बिगाड़ मत देना।
पर्फ़ेक्ट ही हमारा एकमात्र विकल्प है।
अभी नहीं तो कभी नहीं!
चलो!
तंत्रिकीय जाँच प्रणाली एकीकरण
फिर से कम्पाइल हो रहा है
तुम जानना चाहते हो कि एपैक्स क्या करना चाहती है, चलो, पूछते हैं।
शॉ! शॉ!
मे!
आप लोग क्या कर रहे हैं?
तुम क्या कर रही हो?
वे जानते हैं कि तुम यहाँ हो। तुम्हें यहाँ से जाना होगा। अभी।
यह कोई जवाब नहीं है। तुम उनकी मदद क्यों कर रही हो?
क्योंकि मुझे लगता है कि जो काम हम कर रहे हैं, वह एक और जी-डे होने से रोक सकता है।
हमने अविश्वसनीय प्रगति की है।
हम उन्हें नियंत्रण करने में कामयाब हो जाएँगे।
प्रगति?
मे, यह और कुछ नहीं, बर्बरता है।
उनका नियंत्रण किसके हाथों में होगा? ब्रेंडा के? उसके बॉस के?
तुम्हें अंदाज़ा है कि इस समय तुम कितनी बचकानी बात कर रही हो?
मैं बचकानी बात कर रही हूँ?
हद है, केट, हम कुछ अच्छा करने की कोशिश कर रहे हैं।
हमारे रास्ते में मत आओ।
मैं नहीं चाहती कि तुम लोगों को कोई चोट पहुँचे।
मानना पड़ेगा कि उसने बड़ी दमदार दलील दी है।
फिर वे इसे मॉनार्क से दूर क्यों रख रहे हैं?
हाँ, बिल्कुल। अगर एपैक्स को सच में लगता है कि यही इसका समाधान है, तो वे इसे गुप्त क्यों रख रहे हैं?
अपनी कामयाबी के बारे में दुनिया को क्यों नहीं बताते?
इसका कोई मतलब नहीं बन रहा है, ली।
क्योंकि जिसके हाथ में भी इस लगाम का दूसरा सिरा होगा, वह न सिर्फ़ जी-डे होने से रोक सकता है,
बल्कि वे ख़ुद एक जी-डे ला सकते हैं और निशाना लगाकर,
उस लगाम थामे इंसान की चुनी हुई किसी भी चीज़ या जगह को नष्ट कर सकते हैं।
और इस तरह यह एक हथियार का रूप ले लेता है जिसे सबसे ऊँची बोली लगाने वाले को बेचा जा सकता है।
सब कुछ ठीक है ना?
मैंने तुमसे कहा था कि मुझे और समय चाहिए।
हम सबको और समय चाहिए, कोरा।
जो मिला है, उसी से काम चलाना होगा।
यह क्या है?
शुरुआत हो चुकी है।
वे सीधा लॉन्च ज़ोन की तरफ़ जा रहे हैं।
वहाँ से सब लोगों को निकालो।
ठीक है। लॉन्च एरिया को ख़ाली करो, तुरंत।
- ठीक है। सब लोग यहाँ से निकलो। - चलो, चलो! यहाँ से निकलो!
अगर हमें यह करना है, तो हमारे पास यही मौक़ा है।
चलो!
गतिविधि दर्ज की गई
मैम, हमारी लॉन्च साइट की सीमा में कोई घुस आया है।
- ग़रीबी में आटा गीला। - हमें ड्रोन छोड़ना होगा।
- चलो। - गुबरैले!
कर्नल, हमें निकलना होगा!
सब लोग वापस अंदर चलो! भागो!
- लॉन्च नहीं करेंगे तो उससे हाथ धो बैठेंगे, बॉस। - कर दो।
तोप चलाने का समय हो गया है।
ली, भागो!
- भागिए! - जल्दी!
ली!
ली? ली? तुम्हें चोट लगी है?
इन्हें अंदर ले चलते हैं।
- मेरी टाँग को सम्भालना। - चलिए। चलिए।
चलिए।
हमने आपको सम्भाल लिया।
मुझे दिखाओ। फ़िक्र मत करो।
ठीक है, ठीक है, ठीक है।
मुझे देखने दो। थोड़ा दर्द होगा।
केट?
केट।
निशाना नहीं लग पाया। घुमाकर लाओ, एक और कोशिश करते हैं।
केट।
- हे भगवान। - वह आख़िर कर क्या रही है?
नहीं, हमें रुकना होगा!
- किसी को वहाँ भेजो! - नहीं! नहीं!
अगर यह काम कर गया, तो हम उसे बचा लेंगे।
हम यहाँ इसी के लिए आए थे, कोरा।
ड्रोन ने निशाना साध लिया है।
दागो!
सम्पर्क हो गया है।
अच्छी बात है। क्या हमें नियंत्रण मिल गया है?
नहीं। सिनैप्टिक लिंक अभी भी अपलोड हो रहा है।
मैं तुम्हारे साथ हूँ। मैं यहीं हूँ, केट।
तुम ठीक तो हो?
केट, हमें जाना होगा।
रिपोर्ट दो।
फ़्रंटल कॉर्टेक्स और अमिग्डला में तेज़ तंत्रिकीय गतिविधि हो रही है।
पूरा दिमाग़ी नियंत्रण सक्रिय होने तक इंतज़ार करो।
हमने उसकी शारीरिक प्रतिक्रियाएँ बाधित कर दी हैं, उसकी सारी मांसपेशियाँ खिंच रही हैं।
नहीं। नहीं। नहीं। नहीं। रुको।
सिस्टम ओवरलोड
टाइटन में बहुत सारी तंत्रिका कोशिकाएँ हैं।
फ़ीडबैक लूप की वजह से डेटा अचानक बहुत बढ़ जा रहा है।
मैंने तुमसे कहा था कि मुझे और समय चाहिए।
समय को लेकर रोना बंद करो। ख़ुद को सम्भालो, कोरा।
मैंने तुमसे कहा था कि हम इस प्रोग्राम का इतने बड़े स्तर पर इस्तेमाल नहीं कर सकते।
- इसे ठीक करो, अभी! - तुम मज़ाक़ कर रही हो?
पूरा सिस्टम बैठ जाएगा।
रुको।
हिरोशी कहाँ है?
चलो, केटी।
हमें भागना होगा।
केटी।
हमें भागना होगा!
- केट! - केन्तारो!
- डैड! - नहीं, वापस आओ!
वापस आओ!
सिग्नल बंद हो गया। डेटा नहीं मिल रहा है।
यहाँ सब बंद पड़ गया है।
- ब्रेंडा। ब्रेंडा। - हमें यह जगह ख़ाली करनी होगी।
- ब्रेंडा। - हमें यहाँ से निकलना होगा।
सब लोग भागो!
भागो, अभी!
जाओ! चलो!
जाओ!
चलो, चलो!
हे, चलो!
इस डूबते जहाज़ के साथ तुम नहीं डूबोगी। चलो।
डैड? डैड?
मदद करो! कोई मदद करो!
- हे भगवान। - केट, तुम ठीक हो?
- मदद लेकर आओ, केन्तारो। - ओह, नहीं।
तुम ठीक हो?
- मदद लेकर आओ, प्लीज़। मदद लेकर आओ। - केट।
आप ठीक हो जाएँगे।
मैं आपके लिए मदद लेकर आऊँगी।
मैं तुम्हारी ज़िंदगी के लम्बे अरसे तक तुमसे दूर रहा।
नहीं।
इतने सारे…
पल।
इतने सारे झूठ।
आप ठीक हो जाएँगे।
कोई बात नहीं।
हिरोशी।
हमारा गाना याद है?
- हिरोशी? हिरोशी। - डैड?
- डैड? मत जाइए। - हिरोशी। हिरोशी।
उधर जो डॉक्टर हैं, उन्हें यहाँ ले आओ और उन लोगों की मदद करो जिनकी थोड़ी भी साँस बाक़ी है।
इस जगह को तुरंत सील कर दो।
सब कुछ अपने पास सुरक्षित रख लो। डेटा, उपकरण,
चाहे कितना भी क्षतिग्रस्त हुआ हो, सब कुछ ले लेना।
और सबसे ज़रूरी बात, मुझे हर एक व्यक्ति का पूरा हिसाब-किताब चाहिए।
मदद करो! मदद करो!
देखो, निदेशक के आने से पहले कोई यहाँ से नहीं जाएगा, ठीक है?
समझ गईं? कोई नहीं! ठीक है, जाओ।
- टिम, हमें एक डॉक्टर चाहिए! - डॉक्टर को बुलाओ!
उप-शीर्षक अनुवादक : पुनीत कुसुम